Кху деношкахь Австрерчу болхбоцучийн хьукматана тIе а тевжаш, хаамийн гIирсаша йийцаре яьккхинчу рапортехь чIагIдеш ду, цу махкахь уггаре а балхана тIерабоцурш, балха дIатарбан халаниш а нохчий бу, бохуш. Arbeitsmarktservice, я доца аьлча, AMS цIе йолчу австрихойн хьукматан тайп-тайпанчу гIаланашкарчу декъийн куьйгалхошка а, белхахошка а хеттамашца кхоьллинчу рапортехь чIагIдо, нохчашца цхьаьнаболх бан вуно хала ду, бохуш.